Det siger formanden for socialudvalget i Vesthimmerland Kommune, Kurt Friis Jørgensen (V),til DR Nordjylland. Kurt Friis Jørgensen mener, at stedet har forandret sig siden anmeldelsen mod stedet for knap to år siden. - Efter den anmeldelse indførte vi skærpet tilsyn med Solhaven i et års tid. Vi bad om, at de dengang sigtede blev fritaget for tjeneste og vi forklarede også, at deres pædagogik skulle ændres. Det er sket og Solhaven i dag er anderledes end den Solhaven, vi anmeldte til politiet. Socialpædagogernes Landsforbund mener, at tiltalerne for vold, tvang og mishandling skyldes mangel på pædagogisk uddannet personale. Og andelen af pædagogisk uddannet personale er da også en af de ting, det "nye" Solhaven er blevet bedt om at forbedre. - Men de trælse ting, der er sket på Solhaven, skyldes ikke nødvendigvis de ansattes uddannelse - men snarere deres holdninger. Det vigtigste er, at man har den rette indstilling til tingene, siger Kurt Friis Jørgensen til DR Nordjylland. Se indslaget fra TV2/NORD øverst i artiklen.

Referat:
Det får ingen konsekvenser for opholdsstedet, at 12 tidligere ansatte i dag blev tiltalt for 66 tilfælde af vold, tvang og mishandling af 18 af stedets elever.